बद्रीनाथ के पास माणा गांव स्थित है जो कि भारत का अंतिम गांव है। बद्रीनाथ के पास ही वेद व्यास गुफा और गणेश गुफा भी है, कहा जाता है कि यहीं वेदव्यास ने महाभारत लिखी थी, यह भी कहा जाता है कि उपनिषद और वेद भी यहीं लिखे गये थे। यहां एक ब्रह्मकपाल क्षेत्र है जहां श्राद्ध करने से मुक्ति मिलती है। कहा जाता है कि बद्रीनाथ के जिसने दर्शन कर लिये उन्हे सीधे स्वर्ग की प्राप्ति होती है। मान्यता है कि यहीं पर पाण्डवों ने पिण्डदान किया था। यहां से नीलकण्ठ पर्वत के भी दर्शन होते है। पास में ही भीमपुल भी है जहां नदी पार करने के लिये सरस्वती नदी पर भीम ने एक विशालकाय चट्टान फेंक कर रास्ता बनाया था।